WEB-SERVENTA	Pugèren es votzes de boca en boca pera còsta ensús, e ena plaça deth Carmen arribèren enes aurelhes d'un ussièr de justícia, que, damb dues camardades, coma se volasse, se botèc ath lòc des hèts, ath temps qu'eth herit ère ja atrauessat sus eth sòn ase, e Lope entornejat de mès de vint portaires que non lo deishauen botjar-se, tant que li tustauen es costelhes de manèra, que mès se podesse témer dera sua vida que dera deth herit, sivans èren freqüents sus eth, es còps de punh e de paus d'aqueri resvenjaires dera injúria des auti.